stanford-oval/wikipedia huggingface dataset:
ระบบฐานข้อมูลทะเบียนประวัติอาชญากร
ระบบคอมพิวเตอร์กับทะเบียนประวัติอาชญากร

ในการป้องกันปราบปรามการเกิดอาชญากรรม ซึ่งเป็นภารกิจและหน้าที่หลักของเจ้าหน้าที่ตำรวจนั้น เจ้าหน้าที่ตำรวจในปัจจุบันมีความจำเป็นที่จะต้องศึกษาและเรียนรู้เกี่ยวกับเทคโนโลยีสารสนเทศ รวมทั้งมีข้อมูลเกี่ยวกับอาชญากร ที่สามารถให้การสนับสนุนในการปฏิบัติหน้าที่ในลักษณะของการสืบสวนสอบสวน เพื่อติดตามจับกุมตัวผู้กระทำความผิด แม้บางครั้งการออกติดตามจับกุมตัวผู้กระทำความผิดนั้น ยังไม่สามารถจับกุมตัวได้สำเร็จ ตลอดจนไม่ทราบข้อมูลเพื่อเป็นการยืนยันประวัติของผู้กระทำความผิดที่ควบคุมตัวไว้ได้
ในการดำเนินคดีกับผู้กระทำความผิดตามขั้นตอนของกฎหมาย ข้อมูลต่าง ๆ เหล่านี้จะต้องสามารถตรวจสอบกลับและสรุปผลรายงานได้อย่างถูกต้องแม่นยำ และรวดเร็วทันต่อเวลาในการปฏิบัติงาน เนื่องจากความยุติธรรมและความปลอดภัยแก่ทรัพย์สินและชีวิตของประชาชน เป็นสิ่งสำคัญที่จะเกิดความผิดพลาดในการปฏิบัติงานและเกิดความล่าช้าไม่ได้ กองทะเบียนประวัติอาชญากรจึงเป็นหน่วยงานกลางของสำนักงานนิติวิทยาศาสตร์ตำรวจสังกัดสำนักงานตำรวจแห่งชาติ ที่มีหน้าที่ในการจัดระบบข้อมูลทะเบียนประวัติอาชญากร ซึ่งปัจจุบันได้มีการนำเอาเทคโนโลยีสารสนเทศเข้ามาประยุกต์ใช้งาน เพื่อเพิ่มขีดความสามารถในการปฏิบัติงาน โดยมีระบบคอมพิวเตอร์ที่มีความแตกต่างกันตามลักษณะของการปฏิบัติงานและลักษณะของข้อมูล รวมทั้งวิธีการปฏิบัติงาน โดยระบบคอมพิวเตอร์ที่นำมาใช้ภายในกองทะเบียนประวัติอาชญากร มีดังนี้
ระบบฐานข้อมูลทะเบียนประวัติอาชญากร
ระบบตรวจสอบลายพิมพ์นิ้วมืออัตโนมัติ
ระบบคอมพิวเตอร์ประกอบภาพใบหน้าคนร้าย
ระบบฐานข้อมูลทะเบียนประวัติอาชญากร

ระบบฐานข้อมูลทะเบียนประวัติอาชญากร (Criminals Database Operating System) หรือ CDOS เป็น e-Government ประเภทหนึ่งที่ใช้ในการแกะรอยติดตามตัวผู้กระทำความผิดมารับโทษตามกฎหมาย แบ่งระบบข้อมูลออกตามแต่ภาระหน้าที่ในการปฏิบัติงานเป็น 5 ระบบ ซึ่งมีขั้นตอนการปฏิบัติงานที่เชื่อมโยงกันโดยอัตโนมัติ เพื่อเป็นการสนับสนุนการปฏิบัติงานซึงกันและกัน รวมทั้งเป็นการป้องกันการเกิดปัญหาจากการประสานงานระหว่างบุคคล
ปัจจุบัน "รัฐบาลอิเล็กทรอนิกส์" (e-Government) คือวิธีการในการบริหารจัดการภาครัฐสมัยใหม่ โดยการนำเอาเทคโนโลยีสารสนเทศและระบบเครื่อข่ายสื่อสาร เพื่อเป็นการเพิ่มประสิทธิภาพการดำเนินการของภาครัฐ รวมทั้งปรับปรุงการให้บริการแก่ประชาชน บริการงานทางด้านข้อมูลและสารสนเทศ เพื่อส่งเสริมการพัฒนาเศรษฐกิจและสังคม ทำให้ประชาชนได้รับการบริการจากภาครัฐที่ดีขึ้น มีความใกล้ชิดกับภาครัฐมากขึ้น อีกทั้งทำให้ประเทศมีความสามารถในการแข่งขันกับนานาประเทศได้ดีขึ้นด้วย  ความเจริญก้าวหน้าทางด้านเทคโนโลยีสารสนเทศ เป็นผลให้การปฏิบัติหน้าที่ของเจ้าหน้าที่ตำรวจและพนักงานสอบสวน สามารถนำตัวผู้กระทำความผิดมาลงโทษได้อย่างรวดเร็ว
ระบบงานย่อยของระบบฐานข้อมูลทะเบียนประวัติอาชญากร มีชื่อเรียกตามหน้าที่ของงานแต่ละประเภทคือ
ระบบข้อมูลหมายจับ
ระบบข้อมูลบุคคลพ้นโทษ
ระบบข้อมูลบัญชีประวัติการกระทำความผิด
ระบบข้อมูลแผนประทุษกรรม
ระบบข้อมูลประวัติอาชญากร
ระบบฐานข้อมูลทะเบียนประวัติอาชญากร > ระบบข้อมูลหมายจับ

ระบบข้อมูลหมายจับ ถูกสร้างขึ้นเพื่อวัตถุประสงค์ในการใช้บันทึกและจัดเก็บข้อมูลหมายจับของผู้กระทำความผิด และแบบงดสืบจับเพื่อออกประกาศให้แก่สถานีตำรวจนครบาล สถานีตำรวจภูธรและตามหน่วยงานที่เกี่ยวข้องกับคดีอาญาทั่วราชอาณาจักร ในการใช้ประกาศจับเพื่อติดตามตัวผู้กระทำความผิด นอกจากนี้ระบบข้อมูลหมายจับ ยังสามารถให้บริการในการสืบค้นข้อมูลหมายจับ ให้แก่เจ้าหน้าที่ตำรวจหรือพนักงานสืบสวนสอบสวนหรือเจ้าพนักงานในแผนกต่าง ๆ ภายในกองทะเบียนประวัติอาชญากร
ระบบฐานข้อมูลทะเบียนประวัติอาชญากร > ระบบข้อมูลบุคคลพ้นโทษ

ระบบข้อมูลบุคคลพ้นโทษ ถูกสร้างขึ้นเพื่อวัตถุประสงค์ในการใช้บันทึกและจัดเก็บข้อมูลของบุคคลพ้นโทษ โดยรายละเอียดเกี่ยวกับประวัติส่วนบุคคล ภูมิลำเนาของบุคคลพ้นโทษจะกลับไปอาศัย รวมทั้งพฤติกรรมการเคลื่อนไหวของบุคคลพ้นโทษ นอกจากใช้เก็บบันทึกประวัติบุคคลพ้นโทษแล้ว ระบบข้อมูลบุคคลพ้นโทษยังสามารถใช้ในการสืบค้นประวัติของบุคคลพ้นโทษสำหรับเจ้าหน้าที่ตำรวจและพนักงานสืบสวนสอบสวนรวมทั้งให้บริการแก่แผนกต่าง ๆ ภายในกองทะเบียนประวัติอาชญากร
ระบบฐานข้อมูลทะเบียนประวัติอาชญากร > ระบบข้อมูลบัญชีประวัติการกระทำความผิด

ระบบข้อมูลบัญชีประวัติการกระทำความผิด ถูกสร้างขึ้นเพื่อวัตถุประสงค์ในการใช้บันทึกประวัติของผู้กระทำความผิด หรือเก็บบันทึกประวัติผู้ขออนุญาตเกี่ยวกับอาวุธ เฉพาะผู้ที่เคยมีประวัติมาแล้วมากกว่า 1 ครั้ง นำมายุบรวมกันแล้วใช้อ้างอิงถึงกันได้ว่าเป็นบุคคลคนเดียวกัน นอกจากนั้นระบบข้อมูลบัญชีประวัติการกระทำความผิด ยังสามารถใช้ในการออกจดหมายสอบถามผลคดีและบันทึกผลคดีที่เข้ามา เพื่อช่วยให้ประวัติของผู้กระทำความผิดมีความสมบูรณ์มากที่สุดเท่าที่จะมากได้
ระบบฐานข้อมูลทะเบียนประวัติอาชญากร > ระบบข้อมูลแผนประทุษกรรม

ระบบข้อมูลแผนประทุษกรรม ถูกสร้างขึ้นเพื่อวัตถุประสงค์ในการใช้บันทึกและจัดเก็บข้อมูลแผนประทุษกรรม และประวัติตำหนิรูปพรรณของผู้กระทำความผิด เพื่อประโยชน์ในการให้ข้อมูลและสนับสนุนการปฏิบัติงานของเจ้าหน้าที่หรือเจ้าพนักงานสอบสวน ในการหาตัวผู้กระทำความผิดที่หลบหนีและติดตามตัวยังไม่ได้ การสืบค้นแผนประทุษกรรมโดยการค้นหาวิธีการกระทำความผิดที่มีความเหมือนหรือคล้าย ๆ กัน หรือสืบค้นตัวผู้กระทำความผิดที่มีลักษณะและความชำนาญในการกระทำความผิดและตำหนิรูปพรรณที่คล้ายคลึงกัน
ระบบฐานข้อมูลทะเบียนประวัติอาชญากร > ระบบข้อมูลประวัติอาชญากร

ระบบข้อมูลทะเบียนประวัติอาชญากร ถูกสร้างขึ้นเพื่อวัตถุประสงค์ในการใช้บันทึกและจัดเก็บประวัติของผู้ต้องหา ผู้ขออนุญาตเกี่ยวกับอาวุธและใช้ในการตรวจสอบประวัติของผู้ต้องหา ผู้ขออนุญาตเกี่ยวกับอาวุธและผู้สมัครงาน รวมทั้งผู้ขออนุญาตในรูปแบบอื่น ที่ถูกจัดส่งเข้ามาจัดเก็บและสอบถามประจำวัน นอกจากนี้ระบบข้อมูลทะเบียนประวัติอาชญากร ยังมีความสามารถในการออกจดหมายสอบถามยังผลคดีและบันทึกผลคดี เพื่อเป็นการแจ้งผลคดีที่ถูกต้องและสมบูรณ์ เพื่อเป็นประโยชน์ของประชาชนโดยส่วนรวม
ดูเพิ่ม

สำนักงานตำรวจแห่งชาติ
สำนักงานนิติวิทยาศาสตร์ตำรวจ
รังสีเทราเฮิรตซ์

คลื่นเทราเฮรตซ์อยู่ที่เกือบสุดปลายแถบอินฟราเรด ก่อนเริ่มแถบไมโครเวฟเล็กน้อย
รังสีเทราเฮิรตซ์ (อังกฤษ: terahertz radiation) ในวิชาฟิสิกส์ ประกอบด้วย คลื่นแม่เหล็กไฟฟ้าที่ถ่ายทอดที่ความถี่ในระดับเทราเฮิรตซ์ ตั้งแต่ 0.3 ถึง 3 เทราเฮิรตซ์ คำนี้เดิมใช้กับ รังสีแม่เหล็กไฟฟ้าที่ความถี่ระหว่างขอบความถี่สูงของแถบไมโครเวฟ ที่ 300 จิกะเฮิรตซ์ (3×1011 Hz) และขอบความยาวคลื่นยาวของแสงอินฟราเรดไกล 3,000 จิกะเฮิรตซ์ (3×1012 Hz) ในความยาวคลื่น พิสัยนี้ตรงกับอินฟราเรด 0.1 มม. (หรือ 100 ไมโครเมตร) ถึงไมโครเวฟ 1 มม.
เพราะรังสีเทราเฮิรตซ์เริ่มที่ความยาวคลื่นหนึ่งมิลลิเมตรไปจนถึงความยาวคลื่นที่สั้นกว่า บางครั้ง จึงเรียกอย่างไม่เป็นทางการว่า แถบใต้มิลลิเมตร (submillimeter band) และเรียกรังสีของมันว่า คลื่นใต้มิลลิเมตร (submillimeter wave) โดยเฉพาะอย่างยิ่งในวิชาดาราศาสตร์
รังสีเทราเฮิรตซ์
รังสีเทราเฮิรตซ์  หรือเรียกอีกชื่อหนึ่งว่า เทระเฮิรตซ์ เป็นคลื่นแม่เหล็กไฟฟ้าที่ครอบคลุมย่านความถี่ตั้งแต่ 0.3-10 เทระเฮิรตซ์ (1 เทระเฮิรตซ์ เท่ากับ 1012เฮิร์ท) มีสมบัติเช่นเดียวกับคลื่นวิทยุที่สามารถทะลุผ่านวัสดุต่าง ๆ หลากหลายชนิด เช่น วัตถุเป็นผงคล้ายแป้ง ไวนิล กระดาษ ไขมัน ไม้ พลาสติกหิน เซรามิก หมอก เฆม ควัน  แต่วัสดุที่ไม่สามารถทะลุผ่าน ได้แก่ น้ำ และ โลหะต่าง ๆ  รังสีเทราเฮิรตซ์เป็นสมบัติเดียวกับรังสีเอกซ์  ข้อแตกต่างจากรังสีเอกซ์ คือ เทระเฮิรตซ์ ไม่ทำอันตรายต่อสิ่งของที่มัน เคลื่อนที่ผ่านด้วยการกระตุ้นด้วยรังสี (irradiation) มีการดูดกลืนปานกลาง ส่วนรังสีเอกซ์ มีอำนาจการทะลุผ่านที่สูงกว่า แรงกว่า ความเข้มที่มากกว่ารังสีเทราเฮิรตซ์ซึ่งปัจบันนี้การพัฒนาเครื่องกำเนิดเทระเฮิรตซ์มีมาใช้ได้อย่างแพร่หลาย เนื่องจากมีราคาที่ถูกจนสามารถนำมาใช้งานได้อย่างแพร่หลาย
การใช้ประโยชน์จากเทระเฮิรตซ์ มีอยู่หลายด้าน
ทางการแพทย์ ใช้ตรวจสอบความหนาแน่นของเนื้อเยื่อที่อาจกลายเป็นมะเร็ง  ตรวจสอบเนื้อเยื่อที่มีไขมันสูงแต่น้ำต่ำ  ตรวจวินิจฉัย แพทย์ไม่ต้องกังวลผลกระทบที่มีต่อดีเอ็นเอของคนไข้
ทางการศึกษาประวัติศาสตร์ ใช้ตรวจสอบหลักฐานชิ้นส่วนทางประวัติศาสตร์และโบราณคดี
ทางการสื่อสารนำมาใช้ในการสื่อสารระหว่างยานอวกาศกับสถานีบนพื้นโลก หรือระหว่างดาวเทียมกับ ดาวเทียม
ทางการอุตสาหกรรม ใช้ตรวจสอบหีบห่อ บรรจุภัณฑ์  ในอุตสาหกรรม
ทางการรักษาความปลอดภัยใช้ในการตรวจสอบการลักลอบนำสารเสพติด ยาผิดกฎหมายผ่านเข้าหรือออกระหว่างประเทศ  ตรวจสอบการลักลอบส่งสารเสพติด หรือ ยาผิดกฎหมายผ่านทางไปรษณีย์ด้วยการบรรจุ ในซองจดหมาย
http://www0.tint.or.th/nkc/nkc53/content/nstkc53-004.html
รังสีแม่เหล็กไฟฟ้า

ในวิชาฟิสิกส์ รังสีแม่เหล็กไฟฟ้า (อังกฤษ: electromagnetic radiation) หมายถึงคลื่น (หรือควอนตัมโฟตอน) ของสนามแม่เหล็กไฟฟ้าที่แผ่ผ่านปริภูมิโดยพาพลังงานจากการแผ่รังสีแม่เหล็กไฟฟ้า
โดยคลาสสิก รังสีแม่เหล็กไฟฟ้า ประกอบด้วย คลื่นแม่เหล็กไฟฟ้า ซึ่งเป็นการสั่นประสานของสนามไฟฟ้าและแม่เหล็กซึ่งแผ่ผ่านสุญญากาศด้วยความเร็วแสง การสั่นของสนามทั้งสองนี้ตั้งฉากกันและตั้งฉากกับทิศทางของการแผ่พลังงานและคลื่น ทำให้เกิดคลื่นตามขวาง แนวคลื่นของคลื่นแม่เหล็กไฟฟ้าเปล่งจากแหล่งกำเนิดจุด (เช่น หลอดไฟ) เป็นทรงกลม ตำแหน่งของคลื่นแม่เหล็กไฟฟ้าในสเปกตรัมแม่เหล็กไฟฟ้าสามารถจำแนกลักษณะได้โดยความถี่ของการสั่นหรือความยาวคลื่น สเปกตรัมแม่เหล็กไฟฟ้ามีคลื่นวิทยุ ไมโครเวฟ รังสีอินฟราเรด แสงที่มองเห็นได้ รังสีอัลตราไวโอเลต รังสีเอกซ์และรังสีแกมมา โดยเรียงความถี่จากน้อยไปมากและความยาวคลื่นจากมากไปน้อย
คลื่นแม่เหล็กไฟฟ้าเกิดเมื่ออนุภาคมีประจุถูกเร่ง แล้วคลื่นเหล่านี้จะสามารถมีอันตรกิริยากับอนุภาคมีประจุอื่น คลื่นแม่เหล็กไฟฟ้าพาพลังงาน โมเมนตัม และ โมเมนตัมเชิงมุม จากอนุภาคแหล่งกำเนิดและสามารถส่งผ่านคุณสมบัติเหล่านี้แก่สสารซึ่งไปทำอันตรกิริยาด้วย ควอนตัมของคลื่นแม่เหล็กไฟฟ้าเรียก โฟตอน ซึ่งมีมวลนิ่งเป็นศูนย์ แต่พลังงานหรือมวลรวม (โดยสัมพัทธ์) สมมูลไม่เป็นศูนย์ ฉะนั้นจึงยังได้รับผลจากความโน้มถ่วง รังสีแม่เหล็กไฟฟ้าสัมพันธ์กับคลื่นแม่เหล็กไฟฟ้าเหล่านั้นซึ่งสามารถแผ่ตนเองได้โดยปราศจากอิทธิพลต่อเนื่องของประจุเคลื่อนที่ที่ผลิตมัน เพราะรังสีนั้นมีระยะห่างเพียงพอจากประจุเหล่านั้นแล้ว ฉะนั้น บางทีจึงเรียกรังสีแม่เหล็กไฟฟ้าว่าสนามไกล ในภาษานี้สนามใกล้หมายถึงสนามแม่เหล็กไฟฟ้าใกล้ประจุและกระแสที่ผลิตมันโดยตรง โดยเจาะจงคือ ปรากฏการณ์การเหนี่ยวนำแม่เหล็กไฟฟ้าและการเหนี่ยวนำไฟฟ้าสถิต
ในทฤษฎีควอนตัมแม่เหล็กไฟฟ้า รังสีแม่เหล็กไฟฟ้าประกอบด้วยโฟตอน อนุภาคมูลฐานซึ่งทำให้เกิดอันตรกิริยาแม่เหล็กไฟฟ้าทั้งสิ้น ฤทธิ์ควอนตัมทำให้เกิดแหล่งรังสีแม่เหล็กไฟฟ้าเพิ่ม เช่น การส่งผ่านอิเล็กตรอนไประดับพลังงานต่ำกว่าในอะตอมและการแผ่รังสีวัตถุดำ โฟตอนความถี่สูงขึ้นจะมีพลังงานมากขึ้น ความสัมพันธ์นี้เป็นไปตามกฎของพลังค์ E = hν โดยที่ E คือ พลังงานต่อโปรตอน ν คือ ความถี่ของโฟตอน และ h คือ ค่าคงที่ของพลังค์ ตัวอย่างเช่น โฟตอนรังสีแกมมาหนึ่งโฟตอน อาจพาพลังงาน ~100,000 เท่าของโฟตอนหนึ่งโฟตอนของแสงที่มองเห็นได้
ผลของรังสีแม่เหล็กไฟฟ้า ต่อสารประกอบเคมีและสิ่งมีชีวิตขึ้นอยู่กับพลังงานและความถี่ของรังสี รังสีแม่เหล็กไฟฟ้าที่มองเห็นได้หรือความถี่ต่ำ (คือ แสงที่มองเห็นได้ อินฟราเรด ไมโครเวฟ และ คลื่นวิทยุ) เรียก รังสีไม่แตกตัวเป็นไอออน (non-ionizing radiation) เพราะโฟตอนของมันเดี่ยว ๆ ไม่มีพลังงานเพียงพอทำให้อะตอมหรือโมเลกุลกลายเป็นไอออน ผลของรังสีเหล่านี้ต่อระบบเคมีและเนื้อเยื่อมีชีวิตส่วนใหญ่เกิดจากฤทธิ์ความร้อนจากการส่งผ่านพลังงานรวมของหลายโฟตอน ในทางตรงข้าม รังสีอัลตราไวโอเลต รังสีเอกซ์ และ รังสีแกมมา เรียก รังสีแตกตัวเป็นไอออน (ionizing radiation) เพราะแต่ละอะตอมความถี่สูงนั้นพาพลังงานเพียงพอทำให้โมเลกุลแตกตัวเป็นไอออนหรือสลายพันธะเคมี รังสีเหล่านี้มีความสามารถทำให้เกิดปฏิกิริยาเคมีและความเสียหายต่อเซลล์มีชีวิตนอกเหนือจากผลของความร้อนธรรมดาและอาจเป็นภัยถึงชีวิตได้
รักบี้ชิงแชมป์โลก

| รักบี้ชิงแชมป์โลก |
| --- | --- |
Current season or competition:  รักบี้ชิงแชมป์โลก 2019
Webb Ellis Cup เป็นรางวัลสำหรับผู้ชนะรักบี้ชิงแชมป์โลก
กีฬา: รักบี้ยูเนียน
ก่อตั้ง: 1987
จำนวนทีม: 20
ภูมิภาค: ทั่วโลก (รักบี้โลก)
Holders:  แอฟริกาใต้  (2019)
Most titles:  นิวซีแลนด์  แอฟริกาใต้ (3 titles)
เว็บไซต์: www.rugbyworldcup.com
รักบี้ชิงแชมป์โลก (อังกฤษ: Rugby World Cup) เป็นการแข่งขันรักบี้ยูเนียนระหว่างประเทศ การแข่งขันจัดขึ้นทุก ๆ 4 ปี เริ่มครั้งแรกในปี ค.ศ. 1987 โดยมีออสเตรเลีย และ นิวซีแลนด์เป็นเจ้าภาพร่วมกัน
ผลการแข่งขัน > การแข่งขัน

| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| ปี | เจ้าภาพ |  | รอบชิงชนะเลิศ | รอบชิงชนะเลิศ | รอบชิงชนะเลิศ |  | รอบชิงอันดับที่ 3 | รอบชิงอันดับที่ 3 | รอบชิงอันดับที่ 3 |  | จำนวนทีม |
| ปี | เจ้าภาพ |  | ชนะเลิศ | คะแนน | รองชนะเลิศ |  | อันดับที่ 3 | คะแนน | อันดับที่ 4 |  | จำนวนทีม |
| 1987 |  ออสเตรเลีย   นิวซีแลนด์ |  |  นิวซีแลนด์ | 29–9 |  ฝรั่งเศส |  |  เวลส์ | 22–21 |  ออสเตรเลีย |  | 16 |
| 1991 |  อังกฤษ  ฝรั่งเศส  ไอร์แลนด์  สกอตแลนด์    เวลส์ |  |  ออสเตรเลีย | 12–6 |  อังกฤษ |  |  นิวซีแลนด์ | 13–6 |  สกอตแลนด์ |  | 16 |
| 1995 |  แอฟริกาใต้ |  |  แอฟริกาใต้ | 15–12 (ทดเวลา) |  นิวซีแลนด์ |  |  ฝรั่งเศส | 19–9 |  อังกฤษ |  | 16 |
| 1999 |  เวลส์ |  |  ออสเตรเลีย | 35–12 |  ฝรั่งเศส |  |  แอฟริกาใต้ | 22–18 |  นิวซีแลนด์ |  | 20 |
| 2003 |  ออสเตรเลีย |  |  อังกฤษ | 20–17 (ทดเวลา) |  ออสเตรเลีย |  |  นิวซีแลนด์ | 40–13 |  ฝรั่งเศส |  | 20 |
| 2007 |  ฝรั่งเศส |  |  แอฟริกาใต้ | 15–6 |  อังกฤษ |  |  อาร์เจนตินา | 34–10 |  ฝรั่งเศส |  | 20 |
| 2011 |  นิวซีแลนด์ |  |  นิวซีแลนด์ | 8–7 |  ฝรั่งเศส |  |  ออสเตรเลีย | 21–18 |  เวลส์ |  | 20 |
| 2015 |  อังกฤษ |  |  นิวซีแลนด์ | 34–17 |  ออสเตรเลีย |  |  แอฟริกาใต้ | 24–13 |  อาร์เจนตินา |  | 20 |
| 2019 |  ญี่ปุ่น |  |  แอฟริกาใต้ | 32–12 |  อังกฤษ |  |  นิวซีแลนด์ | 40–17 |  เวลส์ |  | 20 |
| 2023 |  ฝรั่งเศส |  |  |  |  |  |  |  |  |  | 20 |
ผลการแข่งขัน > สถิติทีม

| ทีม | ชนะเลิศ | รองชนะเลิศ | อันดับที่ 3 | อันดับที่ 4 | Quarter-finals | Top-8 Apps |
| --- | --- | --- | --- | --- | --- | --- |
|  นิวซีแลนด์ | 3 (1987, 2011, 2015) | 1 (1995) | 3 (1991, 2003, 2019) | 1 (1999) | 1 (2007) | 9 |
|  แอฟริกาใต้ | 3 (1995, 2007, 2019) | – | 2 (1999, 2015) | – | 2 (2003, 2011) | 7 |
|  ออสเตรเลีย | 2 (1991, 1999) | 2 (2003, 2015) | 1 (2011) | 1 (1987) | 3 (1995, 2007, 2019) | 9 |
|  อังกฤษ | 1 (2003) | 3 (1991, 2007, 2019) | – | 1 (1995) | 3 (1987, 1999, 2011) | 8 |
|  ฝรั่งเศส | – | 3 (1987, 1999, 2011) | 1 (1995) | 2 (2003, 2007) | 3 (1991, 2015, 2019) | 9 |
|  เวลส์ | – | – | 1 (1987) | 2 (2011, 2019) | 3 (1999, 2003, 2015) | 6 |
|  อาร์เจนตินา | – | – | 1 (2007) | 1 (2015) | 2 (1999, 2011) | 4 |
|  สกอตแลนด์ | – | – | – | 1 (1991) | 6 (1987, 1995, 1999, 2003, 2007, 2015) | 7 |
|  ไอร์แลนด์ | – | – | – | – | 7 (1987, 1991, 1995, 2003, 2011, 2015, 2019) | 7 |
|  ฟีจี | – | – | – | – | 2 (1987, 2007) | 2 |
|  ซามัว | – | – | – | – | 2 (1991, 1995) | 2 |
|  แคนาดา | – | – | – | – | 1 (1991) | 1 |
|  ญี่ปุ่น | – | – | – | – | 1 (2019) | 1 |
ดูเพิ่ม

รักบี้หญิงชิงแชมป์โลก
รักบี้ 7 คนชิงแชมป์โลก
แหล่งข้อมูลอื่น

Rugby World Cup – official site
World Rugby
ผลงานที่ดีที่สุดของแต่ละทีม
Wikinews
รักษาการแทนประธานาธิบดีสหรัฐ

รักษาการแทนประธานาธิบดีสหรัฐ (อังกฤษ: acting president of the United States) เป็นบุคคลที่ใช้อำนาจและหน้าที่ของประธานาธิบดีสหรัฐโดยถูกกฎหมายแม้ว่าบุคคลนั้นจะไม่ดำรงตำแหน่งของตนเอง เป็นคำสั่งที่ตั้งขึ้นซึ่งเจ้าหน้าที่ของรัฐบาลกลางสหรัฐอาจถูกเรียกให้รับตำแหน่ง เมื่อประธานาธิบดีไม่อาจปฏิบัติหน้าที่ได้ ตาย ลาออก หรือถูกถอดจากตำแหน่ง (โดยการฟ้องให้ขับออกจากตำแหน่ง จากสภาผู้แทนราษฎร และวุฒิสภาวินิจฉัยว่ามีความผิด) ในระหว่างดำรงตำแหน่งสี่ปี หรือว่าที่ประธานาธิบดีสหรัฐยังไม่ได้รับการเลือกก่อนวันเข้ารับตำแหน่ง หรือไม่ผ่านการคัดเลือกภายในวันดังกล่าว
การสืบทอดตำแหน่งประธานาธิบดีมีการอ้างถึงหลายครั้งในรัฐธรรมนูญสหรัฐ – หมวด 2 มาตรา 1 ข้อ 6 เช่นเดียวกับการแก้ไขที่ยี่สิบ และการแก้ไขยี่สิบห้า รองประธานเป็นผู้ดำรงตำแหน่งเพียงคนเดียวที่มีชื่อในรัฐธรรมนูญในฐานะผู้สืบทอดตำแหน่งประธานาธิบดี รัฐธรรมนูญหมวด 2 อนุญาตให้รัฐสภากำหนดให้ผู้มีตำแหน่งในสำนักงานของรัฐบาลกลางสามารถดำรงตำแหน่งประธานาธิบดี ในกรณีที่รองประธานาธิบดีไม่อาจปฏิบัติหน้าที่ได้ รัฐบัญญัติการสืบทอดประธานาธิบดีฉบับปัจจุบันประกาศใช้เมื่อปี 1947 และแก้ไขครั้งล่าสุดในปี 2006 ลำดับการสืบทอดมีดังต่อไปนี้: รองประธาน, ประธานสภาผู้แทนราษฎรสหรัฐ, ประธานชั่วคราววุฒิสภาสหรัฐ จากนั้นเป็นหัวหน้ากระทรวงบริหารกลางสหรัฐซึ่งเป็นคณะรัฐมนตรีของประธานาธิบดี โดยเริ่มจากรัฐมนตรีว่าการกระทรวงการต่างประเทศ
หากประธานาธิบดีตาย ลาออก หรือถูกถอดจากตำแหน่ง รองประธานาธิบดีจะกลายเป็นประธานาธิบดีโดยอัตโนมัติ ในทำนองเดียวกัน หากว่าที่ประธานาธิบดีตายในช่วงเปลี่ยนผ่านหรือปฏิเสธตำแหน่ง ว่าที่รองประธานาธิบดีจะกลายเป็นประธานาธิบดีในวันเข้ารับตำแหน่งแทน อีกทั้งรองประธานาธิบดียังสามารถเป็นรักษาการแทนได้ หากประธานาธิบดีไร้ความสามารถ อย่างไรก็ตามหากตำแหน่งประธานาธิบดีและรองประธานาธิบดีทั้งคู่ว่างลง ผู้สืบทอดตำแหน่งตามกฎหมายจะไม่กลายเป็นประธานาธิบดี แต่จะทำหน้าที่ในฐานะประธานาธิบดีเท่านั้น 
จนถึงปัจจุบัน มีรองประธานาธิบดีจำนวน 3 คน ได้แก่ จอร์จ เอช. ดับเบิลยู. บุช , ดิก ชีนีย์ และ กมลา แฮร์ริส ที่เคยทำหน้าที่รักษาการแทนประธานาธิบดี ไม่มีใครที่อยู่ในลำดับการสืบทอดต่ำกว่านั้นเคยได้รับหน้าที่รักษาการแทน
รายชื่อรักษาการแทนประธานาธิบดีสหรัฐ

สำหรับรายชื่อประธานาธิบดีสหรัฐ ดูที่ รายชื่อประธานาธิบดีสหรัฐ
| รักษาการแทนประธานาธิบดี | รักษาการแทนประธานาธิบดี | ตำแหน่ง | ระยะเวลา | พรรค | พรรค | ประธานาธิบดี |
| --- | --- | --- | --- | --- | --- | --- |
|  | จอร์จ เอช. ดับเบิลยู. บุช 1924–2018 (ขณะมีชีวิตอยู่: 94 ปี) | รองประธานาธิบดี | 13 กรกฎาคม 1985 11:28 – 19:22 นาฬิกา |  | ริพับลิกัน | โรนัลด์ เรแกน |
|  | ดิก ชีนีย์ เกิด 1941 (83 ปี) | รองประธานาธิบดี | 29 มิถุนายน 2002 7:09 – 9:24 นาฬิกา |  | ริพับลิกัน | จอร์จ ดับเบิลยู. บุช |
|  | ดิก ชีนีย์ เกิด 1941 (83 ปี) | รองประธานาธิบดี | 21 กรกฎาคม 2007 7:09 – 9:21 นาฬิกา |  | ริพับลิกัน | จอร์จ ดับเบิลยู. บุช |
|  | กมลา แฮร์ริส เกิด 1964 (60 ปี) | รองประธานาธิบดี | 19 พฤศจิกายน 2021 10:10 – 11:35 นาฬิกา |  | เดโมแครต | โจ ไบเดิน |
ที่มา:
ดูเพิ่ม

ลำดับการสืบทอดตำแหน่งประธานาธิบดีสหรัฐ
รักบี้ 7 คนหญิงชิงแชมป์โอเชียเนีย 2023

| รักบี้ 7 คนหญิงชิงแชมป์โอเชียเนีย 2023 |
| --- | --- |
Host nation:  ออสเตรเลีย
Date: 10–12 พฤศจิกายน 2023
Cup
Champion:  ออสเตรเลีย
Runner-up:  ฟีจี
Third:  นิวซีแลนด์
Tournament details
Matches played: 27
← 2022 2024 → 
การแข่งขันรักบี้ 7 คนหญิงชิงแชมป์โอเชียเนีย 2023 (อังกฤษ: 2023 Oceania Women's Sevens Championship) เป็นการแข่งขันรักบี้ 7 คนหญิงชิงแชมป์โอเชียเนียครั้งที่ 12 สำหรับทีมหญิงในทวีปโอเชียเนีย นอกจากนี้ยังเป็นรอบคัดเลือกระดับภูมิภาคสำหรับรักบี้ 7 คนในโอลิมปิกฤดูร้อน 2024 จัดขึ้นที่สนามบัลลีมอร์ในเมืองบริสเบน ประเทศออสเตรเลีย ตั้งแต่วันที่ 10 ถึง 12 พฤศจิกายน
ทีม

มีทีมชาติ 10 ทีมถูกกำหนดให้ลงแข่งขันในการแข่งขันปี ค.ศ. 2023 ได้แก่:
อเมริกันซามัว
ออสเตรเลีย
หมู่เกาะคุก
ฟีจี
นาอูรู
นิวซีแลนด์
ปาปัวนิวกินี
ซามัว
หมู่เกาะโซโลมอน
ตองงา
รอบแบ่งกลุ่ม > กลุ่มเอ (แชมเปียนชิป)

|  Pos  | ทีม |  P  |  W  |  D  |  L  |  PF  |  PA  |  PD  |  Pts | การคัดเลือก |
| --- | --- | --- | --- | --- | --- | --- | --- | --- | --- | --- |
| 1 |  ออสเตรเลีย | 4 | 3 | 1 | 0 | 108 | 64 | +44 | 11 | ผ่านเข้าสู่รอบเพลย์ออฟ |
| 2 |  นิวซีแลนด์ | 4 | 0 | 1 | 3 | 64 | 108 | –44 | 5 | ผ่านเข้าสู่รอบเพลย์ออฟ |
| นิวซีแลนด์  | 19–21 |  ออสเตรเลีย |
| --- | --- | --- |

| นิวซีแลนด์  | 21–21 |  ออสเตรเลีย |
| --- | --- | --- |

| นิวซีแลนด์  | 12–26 |  ออสเตรเลีย |
| --- | --- | --- |

| นิวซีแลนด์  | 12–40 |  ออสเตรเลีย |
| --- | --- | --- |
รอบแบ่งกลุ่ม > กลุ่มบี (โอลิมปิก)

|  Pos  | ทีม |  P  |  W  |  D  |  L  |  PF  |  PA  |  PD  |  Pts | การคัดเลือก |
| --- | --- | --- | --- | --- | --- | --- | --- | --- | --- | --- |
| 1 |  ฟีจี | 3 | 3 | 0 | 0 | 158 | 5 | +153 | 9 | ผ่านเข้าสู่รอบเพลย์ออฟ |
| 2 |  ตองงา | 3 | 2 | 0 | 1 | 47 | 40 | +7 | 7 | ผ่านเข้าสู่รอบเพลย์ออฟ |
| 3 |  อเมริกันซามัว | 3 | 1 | 0 | 2 | 28 | 121 | –93 | 5 | ผ่านเข้าสู่การจัดอันดับที่ต่ำกว่า |
| 4 |  หมู่เกาะคุก | 3 | 0 | 0 | 3 | 21 | 88 | –67 | 3 | ผ่านเข้าสู่การจัดอันดับที่ต่ำกว่า |

| ตองงา  | 32–0 |  อเมริกันซามัว |
| --- | --- | --- |

| ฟีจี  | 50–0 |  หมู่เกาะคุก |
| --- | --- | --- |

| หมู่เกาะคุก  | 21–28 |  อเมริกันซามัว |
| --- | --- | --- |

| ฟีจี  | 40–5 |  ตองงา |
| --- | --- | --- |

| ตองงา  | 10–0 |  หมู่เกาะคุก |
| --- | --- | --- |

| ฟีจี  | 68–0 |  อเมริกันซามัว |
| --- | --- | --- |
รอบแบ่งกลุ่ม > กลุ่มซี (โอลิมปิก)

|  Pos  | ทีม |  P  |  W  |  D  |  L  |  PF  |  PA  |  PD  |  Pts | การคัดเลือก |
| --- | --- | --- | --- | --- | --- | --- | --- | --- | --- | --- |
| 1 |  ปาปัวนิวกินี | 3 | 3 | 0 | 0 | 127 | 7 | +120 | 9 | ผ่านเข้าสู่รอบเพลย์ออฟ |
| 2 |  ซามัว | 3 | 2 | 0 | 1 | 91 | 36 | +55 | 7 | ผ่านเข้าสู่รอบเพลย์ออฟ |
| 3 |  หมู่เกาะโซโลมอน | 3 | 1 | 0 | 2 | 41 | 75 | –34 | 5 | ผ่านเข้าสู่การจัดอันดับที่ต่ำกว่า |
| 4 |  นาอูรู | 3 | 0 | 0 | 3 | 0 | 141 | –141 | 3 | ผ่านเข้าสู่การจัดอันดับที่ต่ำกว่า |
| ซามัว  | 50–0 |  นาอูรู |
| --- | --- | --- |

| ปาปัวนิวกินี  | 41–0 |  หมู่เกาะโซโลมอน |
| --- | --- | --- |

| หมู่เกาะโซโลมอน  | 41–0 |  นาอูรู |
| --- | --- | --- |

| ปาปัวนิวกินี  | 36–7 |  ซามัว |
| --- | --- | --- |

| ซามัว  | 34–0 |  หมู่เกาะโซโลมอน |
| --- | --- | --- |

| ปาปัวนิวกินี  | 50–0 |  นาอูรู |
| --- | --- | --- |
รังสีแคโทด

รังสีแคโทด (อังกฤษ: cathode ray) คือกระแสของอิเล็กตรอนที่สังเกตได้ในท่อสุญญากาศ ถ้าเราติดตั้งอิเล็กโทรดสองชุดเข้ากับท่อแก้วที่เป็นสุญญากาศแล้วจ่ายโวลต์เข้าไป จะสังเกตได้ว่าแก้วทางฝั่งตรงข้ามของอิเล็กโทรดขั้วลบจะเรืองแสง ซึ่งเกิดจากการปลดปล่อยอิเล็กตรอนและเดินทางตั้งฉากกับแคโทด (คือขั้วอิเล็กโทรดที่เชื่อมต่อกับขั้วลบของแรงดันจ่าย) ปรากฏการณ์นี้สังเกตพบครั้งแรกโดย โจฮันน์ ฮิตทอร์ฟ นักฟิสิกส์ชาวเยอรมันเมื่อปี ค.ศ. 1869 ต่อมาในปี ค.ศ. 1876 ยูจีน โกลด์สไตน์ ตั้งชื่อให้ว่า kathodenstrahlen หรือรังสีแคโทด
ปี ค.ศ. 1897 เจ. เจ. ทอมสัน นักฟิสิกส์ชาวอังกฤษ พิสูจน์ว่ารังสีนี้ประกอบด้วยอนุภาคประจุลบซึ่งไม่เคยรู้จักมาก่อน ต่อมาจึงมีการตั้งชื่ออนุภาคนี้ว่า "อิเล็กตรอน"  หลอดรังสีแคโทด (Cathode ray tube หรือ CRT) เป็นท่อใช้ควบคุมการหักเหของลำอิเล็กตรอนโดยอาศัยสนามแม่เหล็กหรือสนามไฟฟ้า เพื่อใช้สร้างภาพบนจอโทรทัศน์ยุคเก่า ที่เรียกกันว่า จอ CRT
แหล่งข้อมูลอื่น

The Cathode Ray Tube site
ภาพซิมูเลชั่นแสดงอิเล็กตรอนในสนาม สร้างโดย BIGS
ระเบิดสุญญากาศ

การระเบิดจากระเบิดเชื้อเพลิง-อากาศของกองทัพเรือสหรัฐฯ ที่ใช้กับเรือรบที่ปลดประจำการ USS McNulty ภาพปี 1972
อาวุธเทอร์โมบาริก, ระเบิดสุญญากาศ หรือ ระเบิดละอองลอย (อังกฤษ: thermobaric weapon, vacuum bomb หรือ aerosol bomb) เป็นอาวุธระเบิดที่มีผลจากการจุดระเบิดของเชื้อเพลิงที่กระจายตัวเป็นละอองลอยซึ่งไม่อาศัยตัวออกซิไดซ์แบบระเบิดควบแน่นทั่วไป โดยจะดูดออกซิเจนจากบรรยากาศรอบข้างเพื่อสร้างการระเบิดที่อุณหภูมิสูง ทำให้สามารถแผ่คลื่นอัดอากาศที่เกิดขึ้นในปริมาตรมหาศาลและมีความรุนแรงอย่างมาก ออกไปในวงกว้างโดยรอบ
อาวุธนี้ได้รับการพัฒนาในปี 1960 ในสหรัฐอเมริกาและขณะเดียวกันในสหภาพโซเวียต แต่กองทัพอากาศเยอรมันได้ทำการทดสอบครั้งแรกในช่วงสงครามโลกครั้งที่สอง ตามพิธีสารฉบับที่ 3: ควบคุมการใช้อาวุธเพลิง (Protocol on Prohibitions or Restrictions on the Use of Incendiary Weapons หรือ Protocol III: Incendiary Weapons) ของอนุสัญญาว่าด้วยการห้ามใช้อาวุธตามแบบบางชนิด (CCW; อนุสัญญาเจนีวา) ปี 1980 ระเบิดสุญญากาศเป็นอาวุธต้องห้าม ซึ่งห้ามใช้ในบริเวณใกล้เคียงกับโครงสร้างพื้นฐานของพลเรือนหรือแม้แต่พลเรือน
ศัพทมูลวิทยา

คำว่า thermobaric มาจากคำภาษากรีกที่มีความหมายถึง 'ความร้อน' (heat) และ 'แรงอัด' (pressure) คือ thermobarikos (θερμοβαρικός) โดย thermos (θερμός) หมายถึง 'ร้อน' + baros (βάρος) หมายถึง 'น้ำหนัก, แรงดัน หรือ แรงอัด' และต่อท้ายด้วยวิเศษณ์ -ikos (-ικός)
คำศัพท์อื่น ๆ ที่ใช้สำหรับอาวุธกลุ่มนี้ ได้แก่ อาวุธเทอร์โมบาริกแรงกระตุ้นสูง (high-impulse thermobaric weapon), อาวุธความร้อนและแรงดัน (heat and pressure weapon), ระเบิดสุญญากาศ (vacuum bomb), และระเบิดเชื้อเพลิง-อากาศ (fuel-air explosive หรือ FAE)
กลไกการทำงาน > ระเบิดเชื้อเพลิง-อากาศ

อุปกรณ์ระเบิดเชื้อเพลิง-อากาศ (fuel-air explosive; FAE) ประกอบด้วยถังเชื้อเพลิงและประจุระเบิดแยกกันสองก้อน หลังจากที่ทิ้งหรือยิงอาวุธ ประจุระเบิดครั้งแรกจะระเบิดเปิดภาชนะที่ความสูงที่กำหนดไว้และกระจายเชื้อเพลิง (และอาจแตกตัวเป็นไอออน ขึ้นอยู่กับว่ามีการใช้ภาชนะเก็บประจุควอตซ์แบบหลอมรวมหรือไม่) เป็นกลุ่มหมอกที่ผสมกับออกซิเจนในบรรยากาศ (ขนาดของกลุ่มหมอกจะแปรผันตามขนาดของอาวุธ) กลุ่มหมอกของเชื้อเพลิงจะไหลไปรอบ ๆ วัตถุและเข้าสู่โครงสร้างแบบฟอง ประจุครั้งที่สองจะทำให้เกิดการระเบิดละอองลอยและสร้างคลื่นระเบิดขนาดมหึมา คลื่นระเบิดสามารถทำลายอาคารเสริม อุปกรณ์ และสังหารหรือทำร้ายผู้คนได้ ผลกระทบต่อบุคคลของคลื่นระเบิดจะรุนแรงกว่าโดยเฉพาะในหลุมเพลาะที่แคบ อุโมงค์ และในพื้นที่ปิด เช่น บังเกอร์และถ้ำ